“España Directo” visita Sagunt
24 de gener 2018

![Imagen 1](/media/actualidad/PublishingImages/1 Políticos/Natalia Antonino teatro_c.jpg)

 El programa “España Directo” visitarà demà Sagunt. El magazín d'actualitat amb connexions al llarg de la geografia espanyola, ha triat Sagunt com a punt de connexió per a informar sobre els atractius turístics de la nostra localitat. 

  
Ha sigut el propi programa el que s'ha posat en contacte amb la delegació de Turisme de l'Ajuntament de Sagunt per a poder informar i mostrar a tots els seus teleespectadors la nostra localitat.  
  
Durant les diferents connexions que realitzarà “España Directo”, el programa mostrarà part de la “Senda dels Lladres”, la qual forma part de la Ruta dels Fenicis, que fa uns dies era promocionada per la delegació de Turisme a FITUR. Tot seguit, el programa mostrarà què és i com es realitza un Coltxo, l'utensili autòcton i original de Sagunt per excel·lència l'origen del qual es remunta al segle XVIII. Més endavant, el magazín visitarà la Via del Pòrtic, on actualment s'estan realitzant unes cates, les quals podran ser vistes mitjançant el treball de camp in situ. Per la seua banda, el programa mostrara també tots els detalls de la calçada romana que es troba al museu.  
  
Cal assenyalar que l'aparició del nostre municipi en este programa, permetrà mostrar per què Sagunt està reconegut com a destinació turística, així com també per què ha sigut nomenada Capital Valenciana de la Romanització en 2018 i Capital Valenciana de la Cultura i també ha sigut finalista dels prestigiosos premis EDÉN, otorgats per la Comissió Europea.  
  
Amb tot açò, la regidora delegada de Turisme, Natalia Antonino, ha declarat que **“Sagunt és una ciutat viva en iniciatives i experiències, és una destinació ja reconeguda i la visita del programa “España Directo” és el fruit de la promoció continuada de la ciutat. Són molts els reclams i les iniciatives que s'han possat en marxa, com per exemple la Film Office, La Ruta dels Fenicis o el reconeixement dels premis Edén, perquè la nostra ciutat, la qual té un escenari únic amb multitud de protagonistes, estiga al lloc que li correspon i, per tant, benvingudes siguen totes les iniciatives com esta per a continuar promocionant la nostra ciutat”.**  

*   [](http://www.facebook.com/sharer.php?u=https://aytosagunto.es/va/actualitat/espana-directo-visita-sagunt/ "Facebook")
*   [](http://twitter.com/share?url=https://aytosagunto.es/va/actualitat/espana-directo-visita-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/espana-directo-visita-sagunt/ "Linked In")
*   [](mailto:?body=https://aytosagunto.es/va/actualitat/espana-directo-visita-sagunt/)